laion/Wikipedia-Exotic huggingface dataset:
אריאל דיין

אריאל דיין (נולד ב-1978) הוא קצין צה"ל בדרגת תת-אלוף המכהן כמפקד בסיס תל נוף של חיל האוויר הישראלי. דיין התגייס ב-1997 לקורס טיס אותו סיים במגמת מסוקי סער. במלחמת לבנון השנייה היה סגן מפקד מבנה המסוקים שהוביל את כוח סיירת מטכ"ל לפעולה בבעלבכ בה נהרג עמנואל מורנו. שימש ראש מדור מפקדת העומק וראש מדור מסוקים במטה חיל האוויר. בשנים 2016–2018 פיקד על טייסת 118 לאחר מכן שימש ראש ענף תכנון ובקרה במחלקת תכנון וארגון של חיל האוויר. ב-2020 מונה לראש מחלקת תכנון וארגון במטה החיל. באוגוסט 2023 הועלה לדרגת תת-אלוף ומונה למפקד בסיס תל נוף. דיין הוא טייס המסוקים הראשון המפקד על בסיס זה, שכן בעבר טייסי קרב בלבד פיקדו עליו. דיין בעל תואר ראשון במשפטים וכלכלה ותואר שני במדע המדינה מאוניברסיטת חיפה והמכללה לביטחון לאומי. מפקד חדש לבסיס חיל האוויר "תל-נוף", באתר צה"ל, 6 באוגוסט 2023 דב גיל-הר‏, 20 שנה לאסון המסוקים: המפקדים נושאים עמם את הטראומה בכל טיסה, באתר וואלה, 18 בפברואר 2017
הכורסא

הכורסא היא הוצאת ספרים ישראלית, חברה בת של מודן. ההוצאה הוקמה ב-2010 על ידי הילית חמו-מאיר, היא הוקמה כהוצאת בת של ידיעות ספרים, החל מ-2016 היא הוצאה בת של מודן. הכורסא מוציאה בעיקר פרוזה מתורגמת, ההוצאה הוציאה למעלה מ-150 ספרים. בין הסופרים שספריהם הוצאו לאור על ידי הכורסא ניתן למנות את קריסטין הרמל, ג'ון גרין, אנדי ויר, ניל גיימן, סילביה פלאת', זורה ניל הרסטון, מיוריאל ספארק, אליזבת גאסקל. ב-2017 קיימו שיתוף פעולה עם הוצאת תשע נשמות והוציאו סדרה בשם "חוצפנית" ותת סדרה של נובלות בשם "חוצפנית קטנה". שיתוף הפעולה הסתיים ב-2022. מידע על הוצאת הכורסא בקטלוג הספרייה הלאומית אתר האינטרנט הרשמי של הכורסא הכורסא, ברשת החברתית פייסבוק הכורסא, ברשת החברתית אינסטגרם הכורסא, הבלוג הרשמי הוצאת הכורסא באתר עברית הספרים של הכורסא, באתר "סימניה" גילי איזיקוביץ, הוצאת הספרים "הכורסא" עברה לשותפות עם "מודן", באתר הארץ, 16 באוגוסט 2016
ראבל והבנאים

רַאבֶּל והבנאים (באנגלית: Rubble & Crew) היא סדרת טלוויזיה קנדית בהנפשה ממוחשבת לילדים וספין-אוף של המותג "מפרץ ההרפתקאות". הוא מופק על ידי Spin Master Entertainment, עם אנימציה מסופקת על ידי Jam Filled Toronto.Corus Entertainment גם מקבל קרדיט הפקה להסדרה. בניגוד לסדרה המקורית, שמשודרת ב-TVOntario בקנדה, "ראבל והבנאים" משודרת ב-Treehouse TV וב-StackTV. שני השירותים נמצאים בבעלות המפיק השותף של הספין-אוף, Corus Entertainment. בארצות הברית הוא משודר בערוץ ניקלודיאון. הפרק הראשון של הסדרה שוחרר בערוץ היוטיוב הרשמי "ראבל והבנאים" ב-9 בינואר 2023. בישראל הסדרה שודרה לראשונה ב-6 באוגוסט 2023 בערוץ ניק ג'וניור. העונה השנייה שודרה לראשונה ב--6 במרץ 2024 ובישראל ב-8 בספטמבר 2024 בערוץ ניק ג'וניור. קריית הבינוי היא העיירה השכנה של "מפרץ ההרפתקאות". בזמן שראבל השתתף במפגש המשפחתי שלו במפרץ ההרפתקאות, רובל נקרא לבילדר קוב כדי לעזור בפרויקטי הבנייה שלו. לאחר בניית גשר לקריית הבינוי, ראבל מציע למשפחתו לעבור לקריית הבינוי, שם הם מקימים חברת בנייה בשם "ראבל והבנאים" הפועלת מתוך בארק יארד. ראבל והבנאים עוזרים להרחיב את בילדר קוב על ידי תיקון מבנים ויצירת בניינים חדשים עבור בעלים שונים תוך התמודדות עם פועל בניין מתחרה בשם ספיד מייסטר. בסיום העבודה, ראבל והבנאים מבצעים את הריקוד "להזיז את הזנב". יש להם גם את השיר האישי שלהם שנקרא "אנחנו משפחת גורים". ראבל (Rubble) - הוא בולדוג אנגלי בן 5 וחבר ביחידת החילוץ שהופך למייסד ולמנהיג של "ראבל והבנאים". הוא מסתובב בדחפור עם זרוע מחפר. מיקס (Mix) - היא בולדוג אנגלי ואחד מבני הדודים של ראבל, אך עלולה להוביל לבלבול לגבי היותם אחים, מכיוון שהם אותו מין של בולדוג. היא מטפלת בערבוב דברים הקשורים לבנייה כמו בטון, צבע, מלט ודבק. היא נוסעת במשאית מלט שניתן להתאים אישית עם צבע, מלט, בטון, סבון מבעבע, מים ואספלט. צ'ארג'ר (Charger) - הוא בולדוג צרפתי ואחד מבני הדודים של ראבל. הוא מטפל בחפירות עבור פרויקטי בנייה. הוא מתלבש ברגל אחורית תותבת ומסתובב במנוף עם כננת מוזהבת ומייצב עבור משאות כבדים. צ'ארג'ר הוא הראשון מבין הדמויות הבלעדיות לספין-אוף שמופיע בסדרה הראשית המופיעה בפרק העונה התשיעית "צ'ארג'ר מבקר את הגורים". ווילר (Wheeler) - הוא כלב שווייצרי ואחד מבני הדודים של ראבל. הוא חולה ניקיון ומטפל בכל מה שקשור לאומים וברגים. הוא מסתובב במשאית מזבלה שבה הוא משתמש כדי לשאת עפר חפור וציוד בנייה שונה עם חלקי מטאטא רחובות נשלפים לעבודות ניקיון. ווילר הוא החבר היחיד שאינו בולדוג. סדרת טלוויזיה הוזמנה לאחר הצלחת "מפרץ ההרפתקאות: הסרט" והיא תתמקד באחד הגורים הראשיים מהסדרה. ב-24 במרץ 2022, הוכרז שסדרת הספין-אוף תתמקד ב-ראבל. ב-27 ביולי 2023, הסדרה חודשה לעונה שנייה בת 26 פרקים שתשודר לראשונה ב-6 במרץ 2024. "ראבל והבנאים", במסד הנתונים הקולנועיים IMDb (באנגלית) "ראבל והבנאים", באתר Rotten Tomatoes (באנגלית) "ראבל והבנאים", במסד הנתונים הקולנועיים KinoPoisk (ברוסית) הפרק עלה לראשונה ב-9 באוקטובר 2023 בניק ג'וניור. הפרק עלה ב-10 באוקטובר 2023 בניקלודיאון.
גיל ארי כהן

גיל ארי כהן (נולד ב-22 באוגוסט 1990) הוא שחקן ומחזאי ישראלי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. גיל ארי כהן נולד בתל אביב וגדל בבת ים. בוגר בית צבי במחזור נ"ג (2015). בשנת 2015 שיחק בהצגה "חתונה מושלמת" בתיאטרון הספרייה, ובהצגה "איבנוב" בתיאטרון הקאמרי. בשנת 2016 שיחק בהצגה "אויב הציבור" בתיאטרון הקאמרי. בשנת 2017 שיחק בהצגה "שייקספיר מאוהב" בתיאטרון הלאומי הבימה. בשנת 2018 שיחק במחזמר "סוליקא" בתיאטרון באר-שבע. בשנת 2019 שיחק בהצגה "הפקר" בתיאטרון באר-שבע. בשנת 2020 שיחק בהצגה "זורבה היווני" בתיאטרון הלאומי הבימה. בשנת 2021 כתב ושיחק במחזמר "עמירם" במסגרת חג המחזמר המקורי בתיאטרון הבימה. בשנת 2022 שיחק במחזמר "הלהקה" בתיאטרון הארצי לנוער. בשנת 2022 כתב את המונודרמה "פנתר", שזכתה בפסטיבל סוליקו להצגות יחיד בתיאטרון השעה הישראלי. בשנת 2023 שיחק במחזמר "לעבור את הקיר" בתיאטרון בית-ליסין. בשנת 2023 כתב את ההצגה "הבן של מושיקו הגדול" של תיאטרון הקאמרי. בשנת 2023 כתב את ההצגה "נגזר לחיים" של תיאטרון השעה הישראלי. משנת 2024 משחק במחזמר "סוף העולם שמאלה" בתיאטרון הארצי. משנת 2024 משחק בהצגה "חתונה מושלמת" בתיאטרון הארצי. מדיה וקבצים בנושא גיל ארי כהן בוויקישיתוף גיל ארי כהן, ברשת החברתית פייסבוק גיל ארי כהן, ברשת החברתית אינסטגרם גיל ארי כהן, ברשת החברתית LinkedIn גיל ארי כהן, במסד הנתונים הקולנועיים IMDb (באנגלית) חופית כהן־אולאי, ברודווי פינת בת ים: המחזמר עם סיפורי הילדות שכבש את "הבימה", באתר mynet‏ בת ים, 7 בינואר 2022 תיאטרון השעה הישראלי - פנתר באתר הבימה דודי פטימר, ‏"סוג של לחזור בזמן": מתי סרי סוגר מעגל וחוזר לקאמרי, באתר מעריב אונליין, 8 בפברואר 2023
מושג השכל

מושג השכל היא תוכנית טלוויזיה ישראלית, המשודרת בערוץ הידברות (ערוץ 97) בהנחיית דורון ביטון והרב יונתן גל-עד. התוכנית עלתה לראשונה לשידור במאי 2021. למשך שלוש עונות הנחה את התוכנית ביטון לצד הרב חיים זאיד, החל מעונה רביעית מנחה אותה ביטון לצד הרב גל-עד. את התוכנית הפיקו דקל פלד ויהודה אהרוני וביים דיויד שפירו בשיטת מערך מרובה מצלמות. התוכנית משודרת בערוץ הידברות (yes, HOT, פרטנר tv, סלקום tv), ערוץ צופיה, אתר הידברות ובדף הפייסבוק וערוץ היוטיוב של הידברות. אתר האינטרנט הרשמי של מושג השכל
למה את דואגת

"למה את דואגת" (מוכר גם כ"לא, אין לי די") הוא שיר שהוקלט על ידי הזמר הישראלי קובי אוז. הוא יצא לאור בשנת 2004, על ידי חברת התקליטים הליקון, כסינגל מתוך אלבום האולפן השני של הזמר, דמעות וים. השיר נכתב, הולחן והופק על ידי אוז לבדו. הוא מורכב משני בתים המתחילים ב"למה את דואגת". הפזמון החוזר שלו הפך את השיר למוכר גם כ-"לא, אין לי די". עם השקת פלטפורמת הספוטיפיי עלה השיר לשם כחלק מהאלבום, ושם הצליח לצבור למעלה מ-3,000 השמעות. במצעד הפזמונים השבועי של גלי צה"ל דורג בשיאו במקום העשירי. דמעות וים באתר סטריאו ומונו
אלוהי (שיר)

"אלוהי" הוא שיר שהוקלט על ידי הזמר הישראלי קובי אוז. הוא יצא לאור בשנת 2009, על ידי חברת התקליטים הליקון, כסינגל מתוך אלבום האולפן השלישי של הזמר, מזמורי נבוכים. "אלוהי" נכתב, הולחן והופק על ידי אוז לבדו. ב-27 באוגוסט 2009 נכנס למצעד הפזמונים השבועי של גלי צה"ל במקום ה-14. ב-10 בספטמבר עלה למקום השלישי – המיקום הגבוה ביותר אליו הגיע. לבסוף יצא מהדירוג השבועי ב-24 בספטמבר לאחר ארבעה-עשר שבועות צעידה רצופה. מזמורי נבוכים באתר סטריאו ומונו
בתוך עינייך

"בתוך עינייך" הוא סינגל שהוקלט על ידי הזמר הישראלי אלון אולארצ'יק בהשתתפות הצמד המוזיקלי קפה שחור חזק. את השיר הוציאה ב-4 בפברואר 2016 לאור חברת התקליטים Mobile1 Music כסינגל שלא מתוך אלבום אולפן. השיר נכתב על ידי הצמד ואולארצ'יק, שגם הפיק והלחין אותו. זהו חידוש לשיר "בעינייך", שהוציא אולארצ'יק כחלק מאלבומו הרביעי, בואי נגיד שאני שלך. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מחצי מיליון השמעות. ב-4 בפברואר 2016 נכנס למצעד הרשמי של גלגלצ במקום השמיני. ב-11 ביוני עלה למקום השישי – המיקום הגבוה ביותר אליו הגיע. לבסוף יצא מהדירוג השבועי ב-10 במרץ לאחר חמישה שבועות צעידה רצופה. אולארצ'יק* – בואי נגיד שאני שלך, פזמונט אלון אולארצ'יק וקפה שחור חזק שרים "בתוך עינייך". האזינו, באתר וואלה, 10 בינואר 2016 המצעד השבועי 04.02.2016, גלגלצ המצעד השבועי 11.02.2016, גלגלצ בתוך עינייך, אפל מיוזיק
סופיה פרנס

סופיה פרנס (באנגלית: Sofia Pernas; נולדה ב-31 ביולי 1989) היא שחקנית אמריקאית, ילידת מרוקו המתגוררת כיום בלוס אנג'לס. היא כיכבה בסדרה "The Brave"‏ (2017–2018) של NBC ובסדרת הרפתקאות של פרמאונט+ "דם ואוצרות" (אנ') (2019–2022). פרנס נולדה ב-31 ביולי 1989 בפאס, מרוקו ועברה לארצות הברית כשהייתה בת חמש וגדלה במחוז אורנג', קליפורניה. אמה במקור ממרוקו, ואילו אביה מגליסיה, ספרד; שניהם רב לשוניים. כתוצאה מכך היא דוברת חמש שפות: ערבית, אנגלית, ספרדית, צרפתית וגרמנית. למרות שתכננה בתחילה קריירה בעיתונאות, היא הופנתה לקריירה של דוגמנות ומשחק על ידי סוכן שאיתר אותה. בשנת 2009, גילמה את תפקידה הראשון בסרט הטלוויזיה "The Immortal Voyage of Captain Drake" מבית ערוץ Syfy. בשנים 2015–2016 פרנס גילמה את מריסה סייראס באופרת הסבון הפופולרית "צעירים חסרי מנוח" והופיעה בסדרה הקומית "ג'יין הבתולה" בין השנים 2016–2017. בשנת 2017, היא כיכבה בתור האנה ריברה בסדרה "The Brave". בשנים 2019–2022 שיחקה את לקסי ואזירי בסדרה "Blood & Treasure". פרנס החלה לצאת עם השחקן ג'סטין הארטלי במאי 2020. הם נישאו במרץ 2021. סופיה פרנס, ברשת החברתית אקס (טוויטר) סופיה פרנס, ברשת החברתית אינסטגרם סופיה פרנס, במסד הנתונים הקולנועיים IMDb (באנגלית) Mason, Aiden (28 בספטמבר 2017). "Five Things You Didn't Know about Sofia Pernas". TVOvermind. נבדק ב-12 באוקטובר 2020. {{cite web}}: (עזרה) "Sofia Pernas". Soap Shows. נבדק ב-13 במרץ 2018. {{cite web}}: (עזרה) "Justin Hartley and Sofia Pernas Have Been Dating for Weeks as Source Says 'They Look Very Happy'". People.com. 3 ביוני 2020. נבדק ב-27 באוקטובר 2021. {{cite web}}: (עזרה) "This Is Us' Justin Hartley and Sofia Pernas Are Married". People.com. 17 במאי 2021. נבדק ב-27 באוקטובר 2021. {{cite web}}: (עזרה) "Justin Hartley Discusses The End Of This Is Us". Haute Living (באנגלית אמריקאית). 2021-12-28. נבדק ב-2022-01-05.
צ'יאנג ראי

צ'יאנג ראי (בתאית: เชียงราย) היא עיר במחוז צ'יאנג ראי שבצפון תאילנד. אוכלוסיית העיר מנתה ב-2006 כ-62,000 נפש. כ-12.5% מהאוכלוסייה משתייכת לשבטי הגבעה, שהם מיעוט בצפון תאילנד. צ'יאנג ראי היא בירת מחוז צ'יאנג ראי. הסלאקלאנג צ'נגוואט מחזיק במשרדים המחוזיים. המשרדים העירוניים הם הטסאבן. צ'יאנג ראי נוסדה על ידי המלך מאנגראי בשנת 1262, (ומכאן שמה - צ'יאנג = עיר, ראי = מנגראי). והפכה לבירה הראשונה של ממלכת לאנטאי. היא איבדה את מעמדה כעיר בירה לאחר היווסדה של עיר אחרת על ידי מאנגראי בצ'יאנג מאי. מאוחר יותר נכבשה צ'יאנג ראי על ידי בורמה ונשארה בשליטתה למשך כמה מאות שנים. רק בשנת 1768 הפכה העיר לטריטוריה תאית. היא הוכרזה כמחוז בזמן מלוכתו של המלך ראמה השישי בשנת 1910. מיקומה הגאוגרפי של העיר הוא במרחק של כ-200 קילומטרים צפון מזרחית לעיר צ'יאנג מאי, שבמחוז צ'יאנג מאי; 62 קילומטרים דרומית למאה סאי ולגבול עם מינמאר; 60 קילומטר דרום מערבית לצ'יאנג סאאן שעל הנהר מקונג בלאוס; ו-90 קילומטרים צפונית לפאיאו, שבמחוז פאיאו. ליד העיר זורם נהר קוק. כביש 1 (פאהוניות'ין) מבנגקוק עובר דרך צ'יאנג ראי למה סאי שעל גבול מיאנמר. העיר נמצאת במרחק של 839 קילומטרים מבנגקוק, בערך 11 שעות נסיעה במכונית. מספר טיסות מקשרות כל יום בין בנגקוק לנמל התעופה הבינלאומי של צ'יאנג ראי. שרות שיט סירות יומי בין צ'יאנג ראי לתה תון נמצא בשלבי תכנון. לא קיים שירות רכבות בצ'יאנג ראי. מסילת הברזל מבנגקוק נגמרת בצ'יאנג מאי. אתר האינטרנט הרשמי של צ'יאנג ראי מדריך לתיירים בצ'יאנג ראי בויקימסע האנגלי (באנגלית) חדשות צ'יאנג ראי (באנגלית) צ'יאנג ראי, באתר אנציקלופדיה בריטניקה (באנגלית)
די גאלדענע קייט

די גאָלדענע קייט (יידיש: "שרשרת הזהב") היה כתב עת ביידיש אשר יצא לאור בישראל בשנים 1948–1995 על ידי ההסתדרות הכללית של העובדים בארץ ישראל. עורכו של כתב העת לאורך כל שנות קיומו היה אברהם סוצקבר. מקור שמו של כתב העת הוא במחזה בשם זה שכתב י"ל פרץ. כותרת המשנה של כתב העת הייתה: "פערטל-יארשריפט פאר ליטעראטור און געזעלשאפטלעכע פראבלעמען", כלומר רבעון לענייני ספרות וחברה. יוסף שפרינצק, מזכיר ההסתדרות באותה העת, היה מן היוזמים מצד ההסתדרות. אברהם סוצקבר הצליח לשכנע את ראשי מפא"י בחשיבות הקמת הרבעון, מה שמלמד כי הטענות אודות אי-סובלנות בוטה שלכאורה שררה אז בארץ כלפי לשון היידיש מוגזמת, גם אם ללא ספק היו יהודים בארץ ישראל, שבהמשך לרוח מלחמת הלשונות, גילו כלפי השפה הזו עוינות. "די גאלדענע קייט" היה במשך שנים רבות הרבעון הייצוגי של תרבות היידיש בישראל ובעולם, לאחר השואה ומלחמת העולם השנייה. הרבעון יצא לאור בתל אביב, בעריכתו של המשורר אברהם סוצקבר (סוצקעווער). אברהם סוצקבר היה בין מייסדי הרבעון, יחד עם אברהם לוינסון, בשנת 1949, ועורכו עד שנת 1995. המשנה לעורך היה אליעזר פינס, בתחילת שנות ה-20 מזכיר סיעת המפלגה המאוחדת (מפלגה יהודית-סוציאליסטית) במועצת הפועלים בפולין. הרבעון שימש במשך שנים ארוכות האכסניה המרכזית וכמעט היחידה של שרידי תרבות היידיש וסופריה, וסביבו נתרכזו מיטב יוצרי היידיש במשך קרוב לחמישים שנה. בסך הכל יצאו לאור 141 גליונות, שחלקם הקיפו למעלה מ-200 עמודים. כתב העת התייחד, בין השאר, גם בכך, שהביא לראשונה תרגומים ליידיש של שירה וסיפורת עברית מהספרות העברית החדשה. ליד מערכת כתב העת הייתה במשך שנים רבות גם הוצאת ספרים קטנה לספרי יידיש. רחל רוז'נסקי, אהובה ודחויה, ירושלים, מאגנס 2024 יוסף קרוק, תחת דגלן של שלוש מהפכות - כרך ב', תל אביב, מחברות לספרות, 1970, עמ' 359. רחל רוז'נסקי, שרשרת הזהב, באתר הארץ, 29 בינואר 2010 הודעה על כרך 1 של די גאלדענע קייט, על המשמר, 2 בדצמבר 1948 ערך זה הוא קצרמר בנושא יידיש ובנושא כתבי עת. אתם מוזמנים לתרום לוויקיפדיה ולהרחיב אותו.
פינה

האם התכוונתם ל... פינה רקורדס (Pina) – חברת תקליטים פורטוריקנית פינה (סרט) (pina) – סרט תיעודי גרמני פיינה ("Paane", "Peina") - עיר בגרמניה פינה (לימריק) (אנ') (Feenagh) - עיירה במחוז לימריק באירלנד פינה קולדה – משקה קוקטייל המורכב מ-50 מ"ל רום לבן, 30 מ"ל חלב קוקוס ו-50 מ"ל מיץ אננס אישים: אלכס פינה (Pina;‏ יליד 1967) – קולנוען ספרדי מרסיאל פינה (Pina‏; יליד 1946) – כדורגלן ספרדי קלאודיה פינה (Pina‏; ילידת 2001) – כדורגלנית ספרדייה פנה (פירושונים)
מסתובבים

מסתובבים הוא שמו של אלבום האולפן הרביעי והאחרון של הזמרת איגי וקסמן אשר יצא בשנת 2006, בחברת התקליטים התו השמיני. לאחר שש שנים בהן לא הוציאה וקסמן אלבום, נודע בתחילת 2006 כי אלבום אולפן רביעי יופץ. באפריל באותה השנה הגיעה למועדון הבארבי בתל אביב-יפו, שם קיימה ערב השקה מיוחד עבור מסתובבים. במסגרת הערב, השתתף אורח מיוחד: חמי רודנר, בעלה לשעבר והמפיק המוזיקלי של שני אלבומי האולפן הראשונים שלה. בריאיון ל-ynet סיפרה וקסמן על השתתפותו של רודנר: ”אנחנו ממש חברים טובים, לפני שלושה חודשים הוא גם ראיין אותי לתוכנית הטלוויזיה שלו – 'מרגיש בבית'. הוא מאוד קשור לחוויה המוזיקלית שלי ואני מאוד מתרגשת מהעובדה שהוא יהיה שם איתי הערב”. הסינגל המוביל "תמיד אוהב תמיד נפגע" שהולחן על ידי שרון הולצמן זכה להצלחה נאה ברדיו כאשר דורג בשיאו במקום ה-12 במצעד העברי השבועי של רשת ג'. האלבום מסתובבים באתר ספוטיפיי מסובבים, 2006-01-01, נבדק ב-2023-08-07 אור ברנע, כשאיגי (שוב) פגשה את חמי, באתר ynet, 10 באפריל 2006 12.1.2006 – פזמונט, באתר pizmonet.co.il
בוא איתי

"בוא איתי" הוא שיר שהוקלט על ידי הזמרת-יוצרת הישראלית איגי וקסמן. הוא יצא לאור ב-18 ביולי 2018, בהוצאה עצמית, כסינגל שלא מתוך האלבום. את השיר כתבו וקסמן ודותן מושנוב להפקה של מושנוב לבדו. השיר יצא שלוש שנים לאחר יציאת שירה האחרון של וקסמן, "אורות וצללים". השיר זכה לביקורות חיוביות מטעם מבקרים שונים. השיר נכתב והולחן על ידי איגי וקסמן ודותן מושנוב שהפיק אותו. בריאיון ארוך ל-ynet סקרו את השיר וראיינו את וקסמן על תהליך היצירה שלו. בתחילת הכתבה, נאמר: ”'בוא איתי', הסינגל החדש שלה (שכתבה יחד עם דותן מושנוב) שיוצא היום (א') שובר שתיקה של למעלה מעשור, במהלכו התחתנה עם יוצא "האח הגדול" עתי שולברג, והפכה אימא ללילי בת ה-שש ואורי בן השנתיים וחצי”. במעריב נכתב: ”כוכבת שנות ה-90 השיקה קאמבק עם הסינגל 'בוא איתי' שהחזיר אותה לקדמת הבמה”. האודיו הרשמי של "בוא איתי" הועלה ליוטיוב ב-15 ביולי 2018. סרטון השיר "בוא איתי" באתר יוטיוב איגי וקסמן - בוא איתי, נבדק ב-2023-08-07 איגי וקסמן - אורות וצללים, נבדק ב-2023-08-07 עמי פרידמן, איגי וקסמן: "מרגש לראות את הבת שלי שומעת אותי ברדיו", באתר ynet, 15 ביולי 2018 דורון אורסיאנו–ויטנר, ‏איגי וקסמן: "השתניתי עם השנים, אני יותר בוגרת ופחות אימפולסיבית", באתר מעריב אונליין, 1 באוגוסט 2018
עלות משתנה

עלות משתנה היא עלות המושפעת באופן ישיר ומיידי מהיקף פעילותו של העסק, להבדיל מעלות קבועה שהיא עלות שאינה משתנה בטווח הקצר, ולכן אינה מושפעת באופן ישיר ומיידי מהיקף פעילותו של העסק. העלות המשתנה המשתנה ככל שעסק משנה את כמות הסחורה או השירות המיוצרים על ידו. עלות משתנה כוללת את עלות העבודה, החומרים ותפעול שוטף של המפעל, לעומת עלות מבנים ומכונות שהיא עלות קבועה. בשיווק, ישנה חשיבות לשיעור החלוקה בין עלויות משתנות לעלויות קבועות. הבחנה זו חיונית בחיזוי הרווחים הנובעים משינויים שונים במכירות יחידות, ובחיזוי ההשפעה הכספית של פרסום כלשהו. בסקר שנערך בקרב כמעט 200 מנהלי שיווק בכירים, 60 אחוז השיבו כי מדידת עלויות משתנות ועלויות קבועות היא שימושית מאוד. נניח שעסק מסוים מייצר בגדים. העלות המשתנה של ייצור הבגדים תהיה החומר הישיר ממנו מיוצרים הבגדים, כלומר בד, והעבודה הישירה. אם העסק משתמש בחדר, מכונת תפירה ו-8 שעות זמן של פועל עם 6 מטרים של בד לייצור חולצה אחת, אז עלות העבודה והבד גדלה אם העסק מעוניין להגדיל את התוצרת ולייצר שתי חולצות, ולכן אלו העלויות המשתנות. לעומת זאת, החדר והציוד הם עלויות קבועות, הנגרמות ללא קשר לשאלה אם מייצרים אפילו חולצה אחת. זאת, שכן בין אם מיוצרת חולצה אחת או שתי חולצות, נדרשת מכונת תפירה אחת וחדר אחד. כמות החומרים והעבודה שנכנסת לכל חולצה גדלה עם מספר החולצות המיוצרות. במובן זה, העלות "משתנה" ככל שהייצור משתנה. בטווח הארוך, אם העסק מתכנן לייצר 0 חולצות, הוא היה בוחר להחזיק 0 מכונות ו-0 חדרים, אבל בטווח הקצר, גם אם הוא לא מייצר חולצות הוא נשא בעלויות אלו. באופן דומה, גם אם העלות הכוללת של ייצור חולצה אחת גדולה מההכנסה ממכירת החולצה, העסק היה מייצר את החולצה בכל מקרה אם ההכנסה הייתה גדולה מהעלות המשתנה. ככל שההכנסה גדולה מהעלות המשתנה שלהם אך נמוכה מהעלות הכוללת, העסק ימשיך לפעול על אף ההפסד (שכן אפשרות זו עדיפה על לא לייצר ולממש את ההפסד). ככל שההכנסה קטנה מהעלות המשתנה, אין הצדקה כלכלית להמשך קיום העסק ויש לסגור אותו. ככל שההכנסה גדולה מהעלות הכוללת (הן המשתנה והן הקבועה), העסק ייחשב כרווחי. Garrison, Noreen, Brewer. Ch 2 - Managerial Accounting and Costs Concepts, pp 48 Farris, Paul W.; Neil T. Bendle; Phillip E. Pfeifer; David J. Reibstein (2010). Marketing Metrics: The Definitive Guide to Measuring Marketing Performance. Upper Saddle River, New Jersey: Pearson Education, Inc. ISBN 0-13-705829-2. Content used from this source has been licensed under CC-By-SA and GFDL and may be reproduced verbatim. The Marketing Accountability Standards Board (MASB) endorses the definitions, purposes, and constructs of classes of measures that appear in Marketing Metrics as part of its ongoing Common Language in Marketing Project. ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
אברהם רוזנמן

אברהם (אברהמי) רוזנמן (כ"ז באלול ה'תרע"ח, 4 בספטמבר 1918 – י"ט בשבט ה'תשס"ז, 7 בפברואר 2007) היה איש ציבור ישראלי, ממקימי קיבוץ סעד, ראש המועצה האזורית עזתה (כיום נקראת "שדות נגב") בין 1951 ל-1980 וראש המועצה המקומית נתיבות (1956–1958). נולד לאברנם ופאני בבאנובצה נאד בבראבו (אנ') שבסלובקיה. בצעירותו היה פעיל בבני עקיבא. ב־1939, ערב מלחמת העולם השנייה, עלה ארצה בהפלגה הראשונה ("פלש טרנספורט") של אוניית המעפילים "אגיוס ניקולאוס". בהגיעה אל חופי ארץ ישראל, ספגה האגיוס ניקולאוס אש בריטית, ונסוגה לעבר כרתים. לאחר כשלושה שבה להפליג לכיוון ארץ ישראל והגיעה לחיפה ב-2 ביולי, וכל נוסעיה נלקחו למעצר במחנה סמוך למפעל שמן תעשיות. יתר בני משפחתו נותרו באירופה ונספו בשואה. לאחר שחרורו מהמעצר עבד בפרדסי נס ציונה במחנה "עלומים" של בני עקיבא. המחנה עבר לנתניה, והוא התמנה לסדרן עבודה וגזבר, ועסק בבניין. הקבוצה עברה להרצליה ורוזנמן הפך למנהל העבודה, ועבד בבניין ובסלילת כבישים וכן התמקצע בנגרות. בקיץ 1947 עלתה הקבוצה להתיישב בצפון הנגב והקימה את קיבוץ סעד, כאשר הנשים והילדים נותרו בהרצליה. הוא שהה בקיבוץ במהלך ההפגזות המצריות במלחמת העצמאות. רק ב-1950, כאשר עברה סעד למיקומה הנוכחי, סמוך למקום שבו הוקמה, התאחד עם אשתו ובנו. ב-1951 הוקמה המועצה האזורית הנגב הצפוני שלאחר כמה חודשים נקרא שמה "עזתה", והוא נבחר לכהן כראש המועצה. הוא היה אמון על קליטת העלייה והקמת יישובים חדשים בתחומי המועצה. הוא הקים את קריית החינוך עזתה, שכללה בית ספר תיכון מקיף (מהראשונים בארץ), סמינר עזתה למורות ופנימייה. לאחר שהוקמה העיירה נתיבות כמרכז אזורי לחבל עזתה, עמד בראשות המועצה המקומית למשך שנתיים (1956–1958), במקביל לכהונתו במועצה האזורית. ב-1958 נקרא לחזור לעבודת המשק ופרש מתפקידו, אך לאחר שנתיים שב לתפקיד. בין סגניו במהלך השנים היו אליעזר אבטבי וראובן רוזנבלט. בשנת 1964 היה חבר בגוף הבוחר את הרבנים הראשיים לישראל. היה ממייסדי גוש קטיף. במקביל לכהונתו כראש מועצה, כיהן קדנציה אחת כמזכיר הקיבוץ, ולפרקים עמד בראש ועדת הקליטה וועדת הבירורים של הקיבוץ. בשנת 1980 פרש מראשות המועצה. לאחר פרישתו היה חבר הנהלת מכללת הנגב, יו"ר ועדת הניקוז חבל הבשור, יו"ר הוועדה המקומית לתכנון ובנייה שמעונים, וכן המשיך לעבוד בנגרייה בסעד. זכה ב"פרס שפירא" מטעם המפד"ל לשנת ה'תשמ"ט. על שמו נקרא רחוב בנתיבות. היה נשוי למרים, שאותה הכיר בגרעין "עלומים" ולהם נולדו שני בנים ושתי בנות. בנם אורי, היה הילד הראשון שנולד בקבוצה. בתם עופרה נפטרה באופן פתאומי. לזכרו של אברהם אברהמי רוזנמן זל, באתר קיבוץ סעד. בתו חיה דגן, רוזנמן אברהם ז"ל, באתר הקיבוץ הדתי. אברהמי רוזנמן, באתר "בנתיבי ההעפלה". קברו באתר BillionGraves. יוסף גילת, ממלכת הכיפות הסרוגות, על המשמר, 21 בפברואר 1972 מספר שבועות לאחר לידתו התפרקה סופית האימפריה האוסטרו-הונגרית, והשטח הפך לצ'כוסלובקיה. מועצה אזורית "סעד", הַבֹּקֶר, 9 בפברואר 1951 עמוס חדד, בית ספר כוללני בעזתה, הארץ, 25 במרץ 1963 חיים פיקרש, ברחבי ריפובליקה דתית, הצופה, 26 בדצמבר 1958 נבחרו נציגי המועצות האזוריות ל"גוף הבוחר", הצופה, 4 במרץ 1964 ראו למשל כאן. 3 אישים קיבלו את פרס שפירא למחשבה ציונית-דתית, מעריב, 1 באוגוסט 1989
כריסטיאן מלינוב

כריסטיאן אלכסנדרוב מלינוב (בבולגרית: Кристиян Александров Малинов; נולד ב-30 במרץ 1994 בפטריץ' שבבולגריה) הוא כדורגלן בולגרי המשחק בעמדת הקשר האחורי בנבחרת בולגריה. מלינוב גדל במחלקות הנוער של בלטיסטה פטריץ', פירין 2001 וליטקס לובץ'. ב-18 ביולי 2013 הושאל מלינוב למשך עונת 2013/2014 לדוברודז'ה דובריץ' מליגת המשנה הבולגרית. הוא ערך 26 הופעות ליגה במדי המועדון, בהן הבקיע ארבעה שערים. לאחר תום העונה חזר לליטקס לובץ' ושיחק עמה בליגת העל הבולגרית, ובסך הכל ערך 44 הופעות ליגה במדי המועדון, בהן הבקיע ארבעה שערים. ב-14 ביוני 2016 חתם מלינוב בצסק"א סופיה מליגת העל הבולגרית. הוא ערך 105 הופעות ליגה במדי המועדון, בהן הבקיע ששה שערים. ב-19 באוגוסט 2020 חתם מלינוב בלוון מליגת העל הבלגית. ב-22 באוגוסט ערך את הופעת הבכורה שלו במועדון, בהפסד 3-1 לשרלרואה במסגרת המחזור השלישי בליגה לעונת 2020/2021. ב-26 בדצמבר הבקיע את שער הבכורה שלו במועדון, בהפסד 2-1 לאוסטנדה במסגרת המחזור ה-19 בליגה. הוא שיחק במועדון במשך שלוש עונות, בהן ערך 66 הופעות ליגה והבקיע שני שערים. ב-8 באוגוסט 2023 שוחרר מהמועדון. ב-7 בפברואר 2015 ערך מלינוב את הופעת הבכורה שלו בנבחרת בולגריה, בתיקו 0-0 נגד נבחרת רומניה במשחק ידידות. מדיה וקבצים בנושא כריסטיאן מלינוב בוויקישיתוף כריסטיאן מלינוב, באתר Transfermarkt כריסטיאן מלינוב, באתר Soccerway כריסטיאן מלינוב, באתר WorldFootball.net כריסטיאן מלינוב, באתר National Football Teams כריסטיאן מלינוב, באתר FootballDatabase.eu Добруджа взе още един талант от Литекс באתר football24, ‏ 18 ביולי 2013 (בבולגרית) Манолев и петима чужденци от Литекс започнаха подготовка с ЦСКА באתר dnevik, ‏ 14 ביוני 2016 (בבולגרית) Malinov went to the Belgian elite באתר MBS, ‏ 19 באוגוסט 2020 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כריסטיאן מלינוב".
שובי נפשי

שובי נפשי היא ישיבת מקובלים ומכון להוצאת ספרים בירושלים בראשות הרב עזריאל מנצור. בישיבה עשרות תלמידים, והיא מגדירה עצמה כישיבת מקובלים, בה לומדים קבלה החל משעה 4 בבוקר, ולאחר תפילת שחרית מתפצלים הלומדים למספר מסלולים: לימודי קבלה, לימוד גמרא, ולימוד למבחני הוראה ודיינות. הישיבה שוכנת ברחוב הבעש"ט 2 בירושלים. המכון עוסק בהוצאת ספרי קודש מדפוסים ישנים וכתבי יד רבים הנמצאים בספריית המכון. המכון הגיה והוציא לאור עשרות ספרים, ביניהם הוצאה מחדש של ספרי הרב חיים פאלאג'י. עוד הוציא המכון ספרים מאת רבי מאיר ביקייאם, הרב יונתן אייבשיץ, הרב חיים ויטאל, ועוד. ההוצאה הוקמה לפני כ-25 שנה, ומלבד הוצאה מחדש מספרים וכת"י ישנים היא מוציאה לאור את הקובץ "ארזים" ובו מאמרים מאת אנשי הישיבה ועלון שבועי בשם "שפתי ישנים" ובו קטעים חדשים מכתבי יד. אודות מוסדות "שובי נפשי", באתר ישיבת שובי נפשי. ישיבת שובי נפשי (ירושלים), המכון להוצאת ספרים, דף שער בספרייה הלאומית שובי נפשי, באתר "גיידסטאר ישראל" אתר האינטרנט הרשמי של שובי נפשי ישיבת שובי נפשי (ירושלים), המכון להוצאת ספרים, דף שער בספרייה הלאומית ערך זה הוא קצרמר בנושא ישיבות. אתם מוזמנים לתרום לוויקיפדיה ולהרחיב אותו.